Linn Skåber

Linn Skåber (født 1970) er en norsk skuespiller, komiker, tekstforfatter og forfatter som har vært aktiv siden midten av 1990-tallet. Hun har i hovedsak befattet seg med humoristiske roller, både på TV og på scenen.

Skåber debuterte ved Oslo Nye Teater i 1997 med tittelrollen i Mirandolina, og arbeidet ved teateret til hun ble frilans i 2001. Hun var en del av Lompelandslaget i perioden 1993–2001. Hun har også skrevet tekster for andre skuespillere, og var i 2001 redaktør av antologien Erotiske dikt. I 2006 vant hun Komiprisen for beste kvinnelige artist for sin innsats i Utlendingen på Centralteatret, og ble året etter tildelt Gullruten for TV-serien Hjerte til hjerte. Hun har i løpet av karrieren medvirket i en rekke revyer, kabareter, spillefilmer og TV-produksjoner. I perioden 2007–2013 var Skåber også fast paneldeltaker i humorserien Nytt på nytt på NRK1.

Hun fullførte Statens teaterhøgskole i 1997.

 På scenen 
 Teaterscenen 
Skåber hadde sin «halvprofesjonelle» scenedebut sommeren 1996 (mens hun var student ved Statens teaterhøgskole) i barneforestillingen Robin Hood, som gikk på Sommerteatret i Frognerparken. Året etter hadde hun sin profesjonelle debut i rollen som Oda Krohg i Kristiania-bohemen, skrevet av Ole Paus og Ketil Bjørnstad. Hun gjentok rollen på Scene West Victoria høsten 2001. Hun hadde sin debut ved Oslo Nye Teater høsten 1997 som tittelrolleinnehaverske i Hans Henriksens oppsetning av Mirandolina (på teatrets biscene, Centralteatret). Hun var samme høst delaktig i en rekke forskjellige ungdomsforestillinger ved teatret som gikk under samlebetegnelsen En Central natt, under instruksjon av Petter Næss. Den underholdningsvarierte «masseoppsetningen» besto av kabareter, stand up, såpeopera og et ukemagasin med en ironisk harselas over siste ukes «kvasiaktualiteter».

Hun har ved samme teater videre medvirket i stykker som Paul Portners kjente kriminalkomedie En glad saks (Shear Madness) (1998), en oppsetning av Runar Borge basert på Lars Saabye Christensens bok Beatles (1999), en oppsetning av Richard O'Briens kjente musikal The Rocky Horror Show (2000) og Per Olav Sørensens oppsetning av Arne Berggrens 40, som hadde urpremiere ved teatret i 2001.

I 2001 ble hun frilans, men har i ettertid gjestet teateret i forbindelse med Torfinn Nags oppsetning av Larry Shues Utlendingen (The Foreigner) (2005), og Lasse Dehles oppsetning av Margareta Garpes Hvite dager (2006). For førstnevnte stykke ble hun i 2006 tildelt Komiprisen. Skåber hadde en mer alvorlig rolle som terapeuten Mette i Margareta Garpes Hvite dager (Limbo). Stykket omhandlet seks kvinner fra forskjellige samfunnsklasser med et felles åk: Avhengighet av alkohol eller piller – eller begge deler.

 Lompelandslaget og andre revyer og show 
Skåber har også vært aktiv utenfor de etablerte scenene og var i perioden 1993–2001 en av drivkreftene i Lompelandslaget. I tillegg turnerte hun midt på 1990-tallet med Kristopher Schau i Reidar Roses orkester. Hun forteller fra denne perioden at: «Vi hadde ingen penger, spilte på gata, og fikk sove over hos fremmede». I 1992 var hun også aktiv i Det Åpne Teater.

Skåber debuterte på Lompelandslaget høsten 1993 i oppsetningen En tønne med dritt. Høsten 1999 var hun sentral i Lompelandslagets revy The End, der tittelen harselerte med en av Nostradamus spådommer som gikk ut på at verden skulle gå under 9. september 1999. En av oppsetningens mest omtalte sketsjer var kanskje «Bompengeringen Barnehage», som lå i bomstasjonen, slik at foreldrene kunne slippe av barna på vei til jobb og plukke dem opp på vei hjem igjen. Skåber spilte her sliten barnehagetante. Stykket gikk på Scene West Victoria i Oslo. Sensommeren 2001 var hun sentral i revyen Lompelandslaget legger lista litt lavere. Hovedbudskapet denne gangen var: «å hylle alle som klarer seg sånn passe og setter seg ned og slapper av med det». Her fikk vi blant annet se Skåber som ung, velkvalifisert.

Revyen ble året etter tildelt Komiprisen i kategorien beste forestilling. Skåber var høsten 2001 sentral i revynummeret  «Bush og bin Laden-potpurri» og var også en av tekstforfatterne.

I 2000 og 2001 spilte hun sommerkabaret sammen med Sossen Krohg og Heidi Gjermundsen. Kabareten hadde tittelen Jenter som kommer; den ble vist i Oslo sommeren 2000 og i Stavern sommeren 2001.

Høsten 2003 hadde hun en sentral rolle i Tom Sterris revy På nett med byen. Forestillingen gikk på Edderkoppen teater, og Skåber var en av medforfatterne. Dagbladets Annette Mürer gav forestillingen terningkast 5.

Hun var i 2004 aktuell i sommershowet Vi tar bølgen, i Bjarte Hjelmelands regi. Forestillingen fikk lunken mottakelse av Aftenpostens teaterkritikker Mona Levin, men hun gav Skåber gode skussmål og skrev blant annet «Skåber får maksimalt ut av enhver tekst, også de som mangler poeng, og dem er det flere av. I en god tekst, som hennes egen lille "Blomstervise", en tilsynelatende tradisjonell revyvise som får ny vri, skaper hun på korteste tid væromslag fra stille fjære til brusende flo». I 2007 hadde hun en av hovedrollene i sommerrevyen Tres Amigas, sammen med Ina Breivik og Lene Kongsvik Johansen. Aftenposten skrev: «Få kan spille så utsøkt dum bimbo som Skåber, og hun kommer fryktelig tilbake med sitt gnistrende temperament, sine lynkjappe lyskespark og overdådige øyeblikkskarakteristikker».

 Film, TV og radio 
 Film 
Skåber filmdebuterte 1998 i den norske thrilleren 1732 Høtten hvor hun hadde en birolle. Hun har etter det hatt biroller i filmer som blant annet Fire høytider (2000), Get Ready to Be Boyzvoiced (2000), Tommys Inferno (2005) og Vinterkyss (2005). I 2006 hadde hun en birolle som rektor i Hans Petter Molands filmatisering av Gymnaslærer Pedersen, basert på en kjent roman av Dag Solstad. Hun var høsten 2008 aktuell i Ulrik Imtiaz Rolfsens Den siste revejakta, basert på romanen ved samme navn av Ingvar Ambjørnsen. I 2011 hadde hun en sentral rolle i filmen Kong Curling, og i 2015 har hun hovedrollen i Ole Endresens Wendyeffekten.

 TV 
Hun TV-debuterte 1999 som sexfiksert, kvinnelig politi i den absurde humorserien Lyckliga gatan på TV 2, en rolle som gjorde henne mer kjent for det brede publikum. Året etter spilte hun rollen som Konrad Sejers datter i krimserien Sejer – Se deg ikke tilbake – og returnerte i samme rolle i Sejer – Djevelen holder lyset (2002). Hun hadde i perioden 2000–2001 en av hovedrollene i situasjonskomedien Ca. lykkelig, og i 2000 rollen som rusavhengige Kristin i antologifilmen og miniserien Fire høytider. Hun har ellers medvirket i TV-produksjoner som blant annet: Nissene på låven, Sushi (2001), Brødrene Dal og mysteriet om Karl XIIs gamasjer (2005) og Trond-Viggo og Samfundet (2003 og 2005). Skåber var i 2005 sentral i TV 2s markering av Norges 100-årsjubileum. Jubileumsshowet ble fremført på Drammens Teater og sendt i TV 2 i februar.

Vinteren 2007 var hun midtpunktet i den halvdokumentariske satireserien Hjerte til hjerte. Serien som var regissert av Marit Åslein, innbrakte Skåber Gullruten samme år og fikk bred omtale i mediene. Hun fikk blandet mottakelse av kritikerne, og Aftenpostens Per Haddal gav serien terningkast 2 og skrev: «Det blir ikke morsomt eller tankevekkende i det hele tatt». Wenche Malvina Wisløff gav imidlertid programmet gode omtaler og skrev i Dagbladet: «Timingen og den dramatiske kurven er perfekt, her kommer de komisk / flaue poengene tett som perler på snor. Og det er morsomt, veldig morsomt».

Høsten 2007 erstattet hun Anne-Kat. Hærland som fast paneldeltaker i NRK1s satireprogram Nytt på nytt, en rolle hun hadde fram til 2013.

Skåber har også vært en av dommerne i talentkonkurransen Norske talenter på TV 2 i 2015 og 2017.

I 2017 spilte hun hovedrollen i humorserien Best før, som ble sendt på TV 2. Serien handlet om en kvinne midt i livet, som på kort tid mistet jobben og opplevde et samlivsbrudd. De to første episodene hadde et seertall på 303 000 seere.

 Radio 
Skåber har arbeidet mindre med radio, men hadde i 2001 en rolle i det kontroversielle radiohørespillet Niveanatt, og året etter i hørespillet Helgenen leker med ilden. Førstnevnte skulle sendes høsten 2001, men ble utsatt i flere måneder på grunn av sitt politiske innhold og den internasjonale situasjonen. I 2003 og 2004 medvirket hun i hørespillversjonen av Markus, basert på de kjente bøkene av Klaus Hagerup. Serien ble sendt på NRK radio og senere utgitt på CD av Lydbokforlaget.

Hun var i 2004 og 2005 en del av deltakerpanelet i Knut Borges humoristiske radiospørrekonkurranse 20 spørsmål på NRK P1.

 Tekstforfatter og forfatter 
Skåber har arbeidet som tekstforfatter på en rekke oppsetninger og produksjoner hun selv har medvirket i. I tillegg har hun skrevet tekster til en oppsetninger der hun selv ikke har spilt. Ved siden av engasjementet i Lompelandslaget hadde hun også jobbet med sceneoppsetninger som Men tankene mine får du alltid, På nett med byen, Hjertelig hilsen Hege & Kjersti, Vi tar bølgen og Hotell Karusell. Hun har også vært medforfatter på TV-serier som Lyckliga gatan og Hjerte til hjerte (hvor hun i også begge deltok foran kamera). Skåber var i tillegg tekstforfatter for de to barne-tv-seriene om Willy Nilsen, som ble sendt på NRK i 2006 og 2007.

I 2008 oversatte hun manuset til den norske oppsetningen av musikalen Mamma Mia!. Musikalen hadde premiere 9. mars 2009.

I 2018 gav Skåber ut ungdomsboken Til ungdommen, illustrert av Lisa Aisato. For denne mottok hun Riksmålsforbundets barne- og ungdomsbokpris. Høsten 2021 utga hun boken Til oss - fra de eldste (ISBN 9788284340197).Kjartan Brügger Bjånesøy: Portrettintervju med Linn Skåber - Aftenposten/Lørdag  2. oktober 2021 Til ungdommen ble i 2019 den sjette mestselgende boka i Norge ifølge Bokhandlerforeningens bestselgerliste.

 Biografi 
Skåber gikk på Ulsrud videregående skole og ble ferdigutdannet ved Statens Teaterhøgskole i 1997. Hun har før det gått på Westerdals reklameskole og Romerike Folkehøgskole.

Hun var i 2001 redaktør og medforfatterne på boka Erotiske dikt: en diktsamling du bør ha under puten. Boka ble relansert i 2007 (ISBN 9788248907442). I nyutgivelsen er det flere nye dikt, utvalgt og redigert av Skåber.

Skåber har ett barn (født 2002) sammen med musiker Atle Halstensen.

Skåber medvirket i andre sesong av TV-serien Hvem tror du at du er? der seerne fikk følge hennes jakt på informasjon om morens Benterud-slekt.

Skåber har også opptrådt som stemmeskuespiller i videospillet Kripos 2 – Noen Lyver som kom ut år 2000. I spillet er hun stemmen til venninnen Nina.

 Filmografi og TV 
 Film 
 2015: Staying Alive – Kristin
 2013: Meg eier ingen – Sonja
 2011: Kong Curling – Sigrid Paulsen
 2008: Den siste revejakta – Torill
 2006: Gymnaslærer Pedersen – Rektor
 2006: Tommys inferno – Tommys mor
 2005: Thomas Hylland Eriksen og historien om Origamijenta – søsteren
 2004: Vinterkyss (også kjent som Gutten i snøen) – Wibeke
 2000: Get Ready to Be Boyzvoiced – Wenche Pettersen
 1998: 1732 Høtten – Linn

 Kortfilm 
 2006: Klippan i livet (Under vignetten Ekko av Ibsen) – Regine (NRK)
 2000: Stuck

 Stemmeskuespiller 
 2022: Folk og røvere i Kardemomme by – Tante Sofie
 2016: Istid 5: På kollisjonskurs – Ellie
 2012: Istid 4: Kontinenter på avveie – Ellie
 2012: Lorax – Skogens vokter – Mrs. Wiggins
 2009: Istid 3: Dinosaurene kommer – Ellie
 2006: Asterix og vikingene – Vikea
 2005: Istid 2 – Ellie
 2005: Tarzan 2 – Terk
 1999: Tarzan – Gorillaungen Terk

 TV-opptredener 
 2025 A-Laget (NRK) - gjest
 2024-2025  (TVNorge) – programleder
 2024 Takk for alt (VGTV) - Deltaker/gjest
 2024 Midtsommernatt (Netflix) – Jannike
 2023 Dummedag (NRK) – Statsminister
 2023 Portrettmesterskapet (NRK) modell
 2021 Kongen befaler (TVNorge) - deltaker
 2021 Ikke lov å le på hytta (VGTV) deltaker
 2017 Norske Talenter (TV2) – dommer
 2017–2019 Best før (TV2) – Lena Danielsen
 2016 I Larsens leilighet (NRK2) – gjest
 2015 Norske Talenter (TV2) – dommer
 2014 Side om side (NRK1) – Jorunn
 2013 Hvem tror du at du er? (NRK1)
 2009 God natt, elskede (NRK) – Laila Svanøy
 2007–2013 Nytt på nytt (NRK1) - lagleder
 2007, 2010, 2024 Hjerte til hjerte (NRK1)
 2006 Willy Nilsen (barne-tv-serie på fem episoder) (NRK1)
 2005 Hundreårsmarkeringen (TV2)
 2003 Trond-Viggo og Samfundet (NRK1)
 2005 Brødrene Dal og mysteriet med Karl XIIs gamasjer (NRK1)
 2003 Trond-Viggo og Samfundet (NRK1)
 2002 Jul på Månetoppen (NRK) – Smånisse
 2002 Sejer – Djevelen holder lyset (NRK1) – Ingrid
 2001 Nissene på låven (TVNorge) – kona til Svein
 2001 Sushi (TVNorge) – flere roller
 2000 Fire høytider (mini-serie) (NRK1) – ravid rusavhengig kvinne
 2000–2001 Ca. lykkelig (situasjonskomedie) (TVNorge) – Liv
 2000 Sejer – Se deg ikke tilbake (NRK1) – Ingrid
 1999, 2005, 2007 (vår), 2007 (høst/jul), 2013 Beat for Beat (NRK) – deltaker
 1999 Lyckliga gatan (TV2) – politietterforsker Elma Sigurdson
 1999 Tyven, tyven (NRK1) (Miniserie i tre deler for barn) – mor Radio 
 2004-05 20 spørsmål (konkurranse) NRKs P1
 2003-04 Markus (hørespill) – Ellen Christine (NRK)
 2003 Petter Snus og vårmelodien – Fortellerstemmen (utgitt på CD i 2007)
 2003 Zigge med Z (NRK P2) (Barnetimen for de minste) – Fortellerstemme
 2002 Helgenen leker med ilden (radiohørespillserie) NRK
 2001 Niveanatt (radiohørespillserie) NRK
 1998 Knut Gribb: Den hemmelighetsfulle x

 Musikk 
Petter Snus og vårmelodien (2007), med Dennis Storhøi
Magiske kroker & hemmeligheter (2008), med Jacob Young

Reidar Roses Orkester
Reidar Roses Orkester (1995)
Deltar på
 Duplex Records: Best of Duplex samlekassetter så langt Vol. 1 (1997)
 Edel Records: Tarzan (1999)
 NRK Lydbokforlaget: Knut Gribbs bedrifter (1999)
 Christopher Grøndahl: Niveanatt (2001)
 Trond-Viggo Torgersen: Barnetimen for de store (2002)
 Leslie Charteris: Helgenen leker med ilden (2003)
 Klaus Hagerup: Markus 1: Markus og rappen • Markus og sporten (2004)
 Klaus Hagerup: Markus 2: Den hypnotiske Markus • Markus og Julie (2006)
 Den lille redningsskøyta Elias: På eventyr med Elias (2006)
 Den lille redningsskøyta Elias: Elias og kongeskipet (2007)
 Trond-Viggo Torgersen: De du kan + Noe nytt & Noe rart (2007)
 Johanna Thydell, oversatt av Kirsti Øvergaard: Det mangler en terning (2007)
 Barneselskapet: Jippi! Det er jul (2007)
 Barneselskapet: Supersanger med Fantorangen og Kuraffen (2010)
 Barneselskapet: Barnas jul (2010)
 Barneselskapet: Jul jul jul! (2011)
 Mathias Calmeyer: Scandinavian Star – de uløste spørsmålene etter dødsbrannen (2015)
 Kirkelig Kulturverksted: Fabler om en åpen kirke (2015)
 Tomas Drefvelin & Redd Barna: Fem sanger fra Rettighetsslottet (2015)

 Sceneopptredener 
 Teater 
(Oslo Nye teater)

  2019: Sporvogn til begjær – Blanche Dubois
 2016: Hvem er redd for Virginia Woolf? – Martha
 2015: Pietá … – Marie
 2012: Scener fra et ekteskap – Marianne
 2006: Hvite dager – terapeuten Mette
 2005: Utlendingen …
 2001: 40 – Fru Askeland
 2000: The Rocky Horror Show – Colombia
 1999: Beatles – Cecilie
 1998: Et hundehjerte – 
 1998: En glad saks – Pia Holtmark
 1998: En umulig gutt – sykesøster
 1997: En Central natt – ulike roller
 1997: Mirandolina – Mirandolina

 Andre teatre 
 1999: Fyrster og fanter på Akershus i 700 år (fremført på Akershus festning)
 1998: Den onde greve (framført på Herregårdssletta, Larvik)
 1997: Kristiania-bohemen, balladen om Hans og Oda – Oda Krohg (og i 2001)
 1996: Robin Hood (Sommerteatret i Frognerparken) Revyer / show 
 2010: Kåre, Linn, men Christian Skolmen (Chat Noir)
 2007: Tres Amigas
 2004: Vi tar bølgen
 2003–04: På nett med byen (Edderkoppen teater)
 2000–01: Jenter som kommer
 2001: Bush og bin Laden-potpurri (med Lompelandslaget)
 2001: Lompelandslaget legger lista litt lavere (med Lompelandslaget)
 1999: The End (med Lompelandslaget)
 1993: En tønne med dritt (med Lompelandslaget)
 1992: Min helvetes samvittighet (Det Åpne Teater)

 Tekstbidrag 
 2009 Mamma Mia! (under utvikling)
 2007 Hjerte til hjerte (TV) (NRK)
 2007 Willy Nilsen på camping (barne-tv-serie på fem episoder) (NRK)
 2006 Willy Nilsen (TV) (barne-tv-serie på fem episoder) (NRK)
 2005: Hotell Karusell
 2004: Vi tar bølgen
 2003: På nett med byen
 2003: Hjertelig hilsen Hege & Kjersti
 2003: På nett med byen
 2003: Slush
 2002: Tilbake til Venus
 2002: Men tankene mine får du alltid
 2002: Skyfri himmel
 2001: Bush og bin Laden-potpurri (Lompelandslaget)
 2001: Kvinner på randen rir igjen! (TV) (NRK)
 1999: Lyckliga gatan (TV) (TV2)

 Priser og utmerkelser 
 Komiprisen 2006 for sin prestasjon i teaterstykket Utlendingen i klassen beste kvinnelige artist, revy og komedie
 Gullruten 2007 i klassen beste nyskapning for programserien Hjerte til hjerte på NRK
 Leonardstatuetten 2012
 Riksmålsforbundets barne- og ungdomsbokpris i 2018 for Til ungdommen
 Leif Justers ærespris 2021
 Wenche Foss’ ærespris 2022

 Nominasjoner 
 Nominert til Komiprisen 2001 i klassen beste kvinnelige artist, revy og komedie
 Nominert til Komiprisen 2002 i klassen beste kvinnelige revy- og komedieartist
 Nominert til Komiprisen 2002 i klassen beste type for «Værdame» i Lompelandslaget
 Nominert til Komiprisen 2003 i klassen beste kvinnelige artist, revy- og komedie for På nett med byen og Vi tar bølgen
 Nominert til Gullruten 2007 i klassen beste kvinnelige skuespiller for Hjerte til hjerte
 Nominert til Komiprisen 2007 i klassen beste kvinnelige artist i revy og komedie Hjerte til hjerte og Tres Amigas
 Nominert til Komiprisen 2007 i klassen årets morsomste for Hjerte til hjerte
 Nominert til Komiprisen 2008 i klassen beste kvinnelige artist, revy og komedie
 Nominert til Komiprisen 2008 i klassen beste forestilling, TV/film for Nytt på nytt (sammen med Jon Almaas og Knut Nærum)
 Nominert til Gullruten 2010 i klassen beste kvinnelige skuespiller for God natt elskede
 Nominert til Komiprisen 2011 i klassen beste kvinnelige artist, revy og komedie for Hjerte til hjerte – Spelet, Nytt på nytt og Kåre, Linn, men Christian Skolmen
 Nominert til Komiprisen 2011 i klassen årets morsomste for Hjerte til hjerte – Spelet, Nytt på nytt og Kåre, Linn, men Christian Skolmen
 Nominert til Amandaprisen 2012 i klassen beste kvinnelige birolle for Kong Curling
 Nominert til Komiprisen 2012 i klassen årets morsomste for Nytt på nytt
 Nominert til Komiprisen 2013 i klassen beste kvinnelige artist, TV/Film/Nett
 Nominert til Komiprisen 2014 i klassen årets kvinnelige scenekomiker
 Nominert til Humorprisen 2018 i klassen årets sceneshow for Tre elefanter i rommet (sammen med Hege Schøyen og Cecilie Steinmann Neess) 
 Nominert til Gullruten 2019 i klassen publikumsprisen
 Nominert til Uprisen 2019 for boka Til ungdommen
 Nominert til Humorprisen 2019 i klassen årets morsomste på TV
 Nominert til Humorprisen 2024 i klassen publikumsprisen for Hjerte til hjerte
 Nominert til Gullruten 2025 i klassen beste programleder - underholdning for  (sammen med Ine Jansen)

 Referanser 

 Eksterne lenker 


 Linn Skåber i Scenewebarkivet
 Linselusa (Dagbladet, 2007)
 Intervju i Dagbladet (1999)
 Linn Skåber på Filmweb

Kategori:Norske komikere
Kategori:Norske skuespillere
Kategori:Norske forfattere av ungdomsbøker
Kategori:Personer fra Oslo
Kategori:Amandaprisen 2012